Ghimbășel

Ghimbășel aŭ Ghimbav ( Weidenbach) estas rivero en Transilvanio, en distrikto Brașov. Ĝi longas 49,8 km kaj formiĝas sude de Râșnov per kuniĝo de la riveroj Pârâul Mic kaj Pârâul Mare kaj proksime de Bod fluas en la riveron Olt. Ĝia baseno grandas 434,5 km².

Sude de Bod parto de la akvo estas fordirektata maldekstren al la rivero Bârsa por eviti inundojn.

Ghimbășel havas gravan rolon en la forigo de rubakvo de la urboj Râșnov, Ghimbav kaj Braŝovo kaj por la drena sistemo Prejmer-Bod, kun areo de 17,24 km² .

Ĉe Râșnov la nacia vojo DN 73 uzas la valon de la rivero.

 Notoj 

Kategorio:Riveroj en Rumanio
Kategorio:Distrikto Brașov
Kategorio:Akvokolekta areo de Olt